pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ เผยข่าวดี เตรียมยกเว้นวีซ่าไทย-จีน เริ่ม 1 มีนาคม 2567 เป็นต้นไป
วันอังคารที่ 2 มกราคม 2567
02/01/2567
นายกฯ เผยข่าวดี เตรียมยกเว้นวีซ่าไทย-จีน เริ่ม 1 มีนาคม 2567 เป็นต้นไป
นายกฯ เผยข่าวดี เตรียมยกเว้นวีซ่าไทย-จีน เริ่ม 1 มีนาคม 2567 เป็นต้นไป
วันนี้ (2 ม.ค. 67) เวลา 11.00 น. ณ บริเวณหน้าตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า จากที่มีการยกเว้นวีซ่าให้กับคนจีนเข้ามาประเทศไทย ถึงวันที่ 29 กุมภาพันธ์นี้ และจะหมดเขตลงแล้ว นโยบายของรัฐบาลนี้ จะยกระดับความภาคภูมิใจของพาสปอร์ตไทย ซึ่งจะให้ดีก็ต้องเป็นการขอวีซ่าทั้ง 2 ประเทศ เมื่อเดือนกว่าที่ผ่านมา จีนก็มีการยกเว้นวีซ่าเข้าประเทศให้กับ 5 ประเทศ ที่ไม่มีประเทศไทยอยู่ เพราะว่าเรากําลังคุยกันอยู่ว่าจะมีการยกถาวร วันนี้ก็เป็นข่าวดี 1 มีนาคม ไปกลับทั้ง 2 ประเทศ ไม่ต้องมีวีซ่าระหว่างกันและกัน เป็นการยกระดับ ความสัมพันธ์ และความสําคัญของพาสปอร์ตไทย โดยจะให้กรมประชาสัมพันธ์ และหน่วยงานที่เกี่ยวข้องเร่งชี้แจงว่าเราพร้อมแล้วจะเปิดประเทศ และดูแลนักท่องเที่ยวระหว่าง 2 ประเทศให้ดีด้วย
รัฐบาลไทย-ข่าวทำเนียบรัฐบาล-เนื่องในโอกาสมหามงคลเฉลิมพระชนมพรรษาพระบาทสมเด็จพระเจ้าอยู่หัว ทรงเจริญพระชนมพรรษา ๖ รอบ หรือ ๗๒ พรรษา ในวันที่ ๒๘ กรกฎาคม ๒๕๖๗
วันอังคารที่ 2 มกราคม 2567
เนื่องในโอกาสมหามงคลเฉลิมพระชนมพรรษาพระบาทสมเด็จพระเจ้าอยู่หัว ทรงเจริญพระชนมพรรษา ๖ รอบ หรือ ๗๒ พรรษา ในวันที่ ๒๘ กรกฎาคม ๒๕๖๗
รัฐบาลจึงขอเชิญชวนหน่วยงานภาครัฐ ภาคเอกชน และประชาชนทั่วไป ร่วมแสดงความจงรักภักดี และสํานึกในพระมหากรุณาธิคุณ โดยดําเนินการจัดตั้งโต๊ะหมู่ประดิษฐานพระบรมฉายาลักษณ์พระบาทสมเด็จพระเจ้าอยู่หัว พร้อมเครื่องราชสักการะ รวมทั้งประดับธงชาติไทย
ธงตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗ ตราสัญลักษณ์ฯ และประดับผ้าระบายสีเหลืองร่วมกับผ้าระบายสีขาว ตามอาคารสถานที่ของหน่วยงานและบ้านเรือน ตามความเหมาะสม ในระยะเวลาขอบเขตการจัดงานเฉลิมพระเกียรติฯ ตลอดปี ๒๕๖๗
ส่วนหน่วยงานที่มีความประสงค์ขออนุญาตใช้ตราสัญลักษณ์ เพื่อประดิษฐานในสิ่งของใด ๆ ก็ตาม โดยแจ้งขออนุญาตไปที่สํานักแผนงานและกิจการพิเศษ สํานักงานปลัดสํานักนายกรัฐมนตรี สอบถาม โทร. ๐ ๒๒๘๓ ๔๗๘๙-๙๑, ๐ ๒๒๘๓ ๔๗๗๕, ๐ ๒๒๘๓ ๔๗๘๗, ๐ ๒๒๘๓ ๔๗๘๐ โทรสาร ๐ ๒๒๘๓ ๔๘๐๙-๑๐ (สามารถดาวน์โหลดเอกสารตาม QR code หรือ http://tinyurl.com/j9zszx9j

)
รัฐบาลไทย-ข่าวทำเนียบรัฐบาล-นายกฯ กำชับกระทรวงการต่างประเทศ เฝ้าติดตามสถานการณ์แผ่นดินไหวในญี่ปุ่น ให้ความช่วยเหลือคนไทยทั้งที่พักและท่องเที่ยวในญี่ปุ่นอย่างเต็มที่
วันอังคารที่ 2 มกราคม 2567
02/01/2567
นายกฯ กําชับกระทรวงการต่างประเทศ เฝ้าติดตามสถานการณ์แผ่นดินไหวในญี่ปุ่น ให้ความช่วยเหลือคนไทยทั้งที่พักและท่องเที่ยวในญี่ปุ่นอย่างเต็มที่
นายกฯ กําชับกระทรวงการต่างประเทศ เฝ้าติดตามสถานการณ์แผ่นดินไหวในญี่ปุ่น ให้ความช่วยเหลือคนไทยทั้งที่พักและท่องเที่ยวในญี่ปุ่นอย่างเต็มที่
วันนี้ (2 ม.ค. 67) เวลา 11.00 น. ณ บริเวณหน้าตึกบัญชาการ 1 ทําเนียบรัฐบาล เวลา 11.00 น. ณ บริเวณหน้าตึกบัญชาการ 1 ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีถึงความคืบหน้าเหตุการณ์แผ่นดินไหวในประเทศญี่ปุ่นเมื่อวันที่ 1 ม.ค.ที่ผ่านมา ว่า ได้มีการกําชับไปแล้ว ซึ่งได้พูดคุยกับรัฐมนตรีช่วยว่าการกระทรวงการต่างประเทศไปแล้ว และเท่าที่ทราบยังไม่ได้มีปัญหาอะไร ตนเองได้กําชับให้ดูแลอย่างเต็มที่ และเรื่องนี้ถือเป็นเรื่องของกระทรวงการต่างประเทศ ที่จะต้องดูแลคนไทยที่พํานักอยู่ที่นั่น หรือนักท่องเที่ยวที่เข้าไปเที่ยวในประเทศญี่ปุ่นที่ตอนนี้น่าจะมีจํานวนมาก ถือเป็นเรื่องสําคัญเรื่องหนึ่ง.
รัฐบาลไทย-ข่าวทำเนียบรัฐบาล-​ผู้มีสิทธิบัตรทองเจ็บป่วยฉุกเฉินไม่ถึงขั้นวิกฤต เข้ารักษาใน รพ. อื่นได้
วันอังคารที่ 2 มกราคม 2567
02/01/2567
​ผู้มีสิทธิบัตรทองเจ็บป่วยฉุกเฉินไม่ถึงขั้นวิกฤต เข้ารักษาใน รพ. อื่นได้
วันพุธที่ 27 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลห่วงใยประชาชนในช่วงเทศกาลส่งท้ายปีเก่าต้อนรับปีใหม่
หากเกิดอุบัติเหตุหรือเจ็บป่วยฉุกเฉินไม่ถึงขั้นวิกฤตแต่จําเป็นต้องรับการรักษา
ประชาชนผู้มีสิทธิบัตรทองสามารถเข้ารับการรักษาในสถานพยาบาลอื่นที่ไม่ใช่หน่วยบริการในระบบหลักประกั
นสุขภาพแห่งชาติได้ ตามมาตรา 7 แห่ง พ.ร.บ.หลักประกันสุขภาพแห่งชาติ
โดยแนะนําให้พกบัตรประจําตัวประชาชนติดตัวไว้เป็นหลักฐานในการเข้ารับบริการและศึกษาข้อมูลหน่วยบริก
ารที่อยู่ในพื้นที่ระหว่างเดินทางและจุดหมายปลายทาง
หากเลือกได้เข้ารับบริการจากสถานพยาบาลในระบบหลักประกันสุขภาพแห่งชาติที่อยู่ใกล้ที่สุดก่อนเป็นลําดับ
แรกเพื่อความสะดวกรวดเร็ว สอบถามเพิ่มเติมได้ที่ สายด่วน สปสช. 1330 หากเจ็บป่วยฉุกเฉิน โทร 1669
ได้ทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ และรัฐบาลถือเป็นหน้าที่ และพร้อมชี้แจงทุกความกังวล เพื่อสร้างความมั่นใจ เงินงบประมาณทุกบาททุกสตางค์จะกลับสู่พี่น้องประชาชนเพื่อพัฒนาปากท้องของคนไทยทุกคน
วันอังคารที่ 2 มกราคม 2567
02/01/2567
โฆษกรัฐบาลเผย นายกฯ และรัฐบาลถือเป็นหน้าที่ และพร้อมชี้แจงทุกความกังวล เพื่อสร้างความมั่นใจ เงินงบประมาณทุกบาททุกสตางค์จะกลับสู่พี่น้องประชาชนเพื่อพัฒนาปากท้องของคนไทยทุกคน
โฆษกรัฐบาลเผย นายกฯ และรัฐบาลถือเป็นหน้าที่ และพร้อมชี้แจงทุกความกังวล เพื่อสร้างความมั่นใจ เงินงบประมาณทุกบาททุกสตางค์จะกลับสู่พี่น้องประชาชนเพื่อพัฒนาปากท้องของคนไทยทุกคน
วันนี้ (2 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยต่อกรณีการประชุมสภาเพื่อร่างพระราชบัญญัติงบประมาณรายจ่ายประจําปีงบประมาณ พ.ศ. 2567 ในวันที่ 3 - 5 มกราคม 2567 ว่าตลอดช่วงเวลาที่ผ่านมา 114 วัน นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง นําทัพรัฐบาลเดินหน้าการทํางานโดยไม่รู้จักเหน็ดเหนื่อย มุ่งมั่นในการทํางาน เพื่อแก้วิกฤตการณ์ประเทศ เพื่อสร้างโอกาส ยกระดับชีวิตพี่น้องประชาชน
โฆษกประจําสํานักนายกรัฐมนตรีระบุว่า ในการทํางานที่ผ่านมาของรัฐบาล ได้พิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2567 อย่างรอบคอบรอบด้าน มั่นใจว่างบประมาณทุกบาททุกสตางค์จากภาษีพี่น้องประชาชนต้องนําไปสู่การแก้ไขปัญหาพี่น้องประชาชน สร้างประโยชน์ ส่งเสริมโอกาสในการพัฒนาประเทศชาติอย่างเต็มเม็ดเต็มหน่วย
“นายกรัฐมนตรีเชื่อมั่นในการทํางานของรัฐบาล และเชื่อมั่นว่ารัฐมนตรี และ ส.ส. ทุกคนทั้งของพรรคเพื่อไทย และพรรคร่วมรัฐบาลรู้หน้าที่ของตนเอง รวมทั้งเชื่อมั่นว่าเป็นหน้าที่ของรัฐบาลที่จะต้องชี้แจงทุกข้อกังขา ทุกความกังวลให้หมดไป เพื่อสร้างความมั่นใจ เชื่อใจต่อพี่น้องประชาชนถึงแนวทางการทํางานของรัฐบาล โครงการที่ทุกบาททุกสตางค์ของเงินงบประมาณจะกลับมาสร้างประโยชน์ เพื่อวิถีชีวิตที่ดีขึ้นของพี่น้องประชาชนทุกคน” นายชัย กล่าว
รัฐบาลไทย-ข่าวทำเนียบรัฐบาล-เพชรบุรี พร้อมให้บริการ “บัตรประชาชนใบเดียวรักษาทุกที่” ของขวัญปีใหม่จาก “รัฐบาล” และ “หมอชลน่าน” 7 ม.ค. นี้
วันอังคารที่ 2 มกราคม 2567
เพชรบุรี พร้อมให้บริการ “บัตรประชาชนใบเดียวรักษาทุกที่” ของขวัญปีใหม่จาก “รัฐบาล” และ “หมอชลน่าน” 7 ม.ค. นี้
รัฐมนตรีว่าการกระทรวงสาธารณสุข ยืนยัน 7 มกราคม 2567 จ.เพชรบุรี พร้อมให้บริการ “บัตรประชาชนใบเดียวรักษาทุกที่” เพื่อเป็นของขวัญปีใหม่ให้ประชาชน เผย มีหน่วยบริการรัฐ เอกชน ร้านยา คลินิก เข้าร่วมแล้ว 219 แห่ง
รัฐมนตรีว่าการกระทรวงสาธารณสุข ยืนยัน 7 มกราคม 2567 จ.เพชรบุรี พร้อมให้บริการ “บัตรประชาชนใบเดียวรักษาทุกที่” เพื่อเป็นของขวัญปีใหม่ให้ประชาชน เผย มีหน่วยบริการรัฐ เอกชน ร้านยา คลินิก เข้าร่วมแล้ว 219 แห่ง ประชาชนเกินครึ่งและบุคลากรทางการแพทย์ 4 สาขาหลัก กว่า 80% ยืนยันตัวตนเรียบร้อยแล้ว
วันนี้ (2 มกราคม 2567) ที่โรงพยาบาลพระจอมเกล้า จ.เพชรบุรี นพ.ชลน่าน ศรีแก้ว รัฐมนตรีว่าการกระทรวงสาธารณสุข พร้อมด้วย นายวิชาญ มีนชัยนันท์ ที่ปรึกษารัฐมนตรีว่าการกระทรวงสาธารณสุข รศ.นพ.เชิดชัย ตันติศิรินทร์ ผู้ช่วยรัฐมนตรีประจํากระทรวงสาธารณสุข และ นพ.โอภาส การย์กวินพงศ์ ปลัดกระทรวงสาธารณสุข ติดตามความพร้อมระบบบัตรประชาชนใบเดียวรักษาทุกที่ และตรวจเยี่ยมเครือข่ายหน่วยบริการใน จ.เพชรบุรี 1 ใน 4 จังหวัดนําร่องโครงการ “บัตรประชาชนใบเดียวรักษาทุกที่” ภายใต้นโยบายยกระดับ 30 บาท ซึ่งจะมีการเปิดตัวอย่างเป็นทางการพร้อมกันทั้ง 4 จังหวัด ในวันที่ 7 มกราคม โดยมี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และนางสาวแพทองธาร ชินวัตร รองประธานคณะกรรมการพัฒนาระบบสุขภาพแห่งชาติ ร่วมเปิดตัวโครงการ ที่ จ.ร้อยเอ็ด
นพ.ชลน่าน เปิดเผยว่า ขณะนี้หน่วยบริการทุกระดับทั่วทั้ง จ.เพชรบุรี ได้เชื่อมโยงข้อมูลสุขภาพเป็นระบบเดียวกันแล้ว มีการยืนยันตัวตน Provider ID ของบุคลากรทางการแพทย์ 4 สาขาหลักที่ให้บริการ คือ แพทย์ ทันตแพทย์ เภสัชกร และเทคนิคการแพทย์ 85.45% โรงพยาบาลอัจฉริยะทุกแห่งผ่านเกณฑ์ความปลอดภัยทางไซเบอร์ ทุกโรงพยาบาลสามารถให้บริการประวัติสุขภาพอิเล็กทรอนิกส์, นัดหมายออนไลน์, บริการการแพทย์และเภสัชกรรมทางไกล,ใบรับรองแพทย์ดิจิทัล, ใบสั่งยา/สั่งแล็บ, ส่งยาทางไปรษณีย์, จ่ายเงินออนไลน์ รวมทั้งสื่อสารกับประชาชนผ่าน Line OA, Application และ Call Center ซึ่งมั่นใจว่า ประชาชนจะเข้าถึงบริการได้อย่างสะดวก รวดเร็ว ไร้รอยต่อ ลดเวลารอคอย และพร้อมที่จะเปิดให้บริการอย่างเป็นทางการ พร้อมกับร้อยเอ็ด แพร่ และนราธิวาส ในวันที่ 7 มกราคม นี้ แน่นอน
ทั้งนี้ ข้อมูลล่าสุด (1 มกราคม 2567) จ.เพชรบุรี มีหน่วยบริการเข้าร่วมโครงการแล้ว 219 แห่ง ได้แก่ หน่วยบริการสังกัดกระทรวงสาธารณสุข 120 แห่ง, อปท.(รพ.สต.) 5 แห่ง, ศูนย์บริการสาธารณสุขสังกัดเทศบาล 4 แห่ง, สถานีกาชาด 1 แห่ง, รพ.ค่ายรามราชนิเวศน์ สังกัดกระทรวงกลาโหม 1 แห่ง, รพ.เอกชน 2 แห่ง, ร้านยา/แล็บ 46 แห่ง, คลินิกเวชกรรม 38 แห่ง และคลินิกทันตกรรม 2 แห่ง มีประชาชนลงทะเบียนยืนยันตัวตน Health ID ผ่านแอปพลิเคชันหมอพร้อมแล้ว 218,444 คน หรือ 50.46% และยังเปิดให้ยืนยันตัวตนต่อเนื่องที่โรงพยาบาลรัฐทุกแห่ง โรงพยาบาลเอกชน ศูนย์บริการสาธารณสุขเทศบาล และ รพ.สต.ทุกแห่ง
****************************************************** 2 มกราคม 2567
รัฐบาลไทย-ข่าวทำเนียบรัฐบาล-ครม. มีมติอนุมัติ /เห็นชอบแต่งตั้งประธานกรรมการและกรรมการอื่นในคณะกรรมการต่าง ๆ
วันอังคารที่ 2 มกราคม 2567
02/01/2567
ครม. มีมติอนุมัติ /เห็นชอบแต่งตั้งประธานกรรมการและกรรมการอื่นในคณะกรรมการต่าง ๆ
ครม. มีมติอนุมัติ /เห็นชอบแต่งตั้งประธานกรรมการและกรรมการอื่นในคณะกรรมการต่าง ๆ
วันนี้ (2 ม.ค. 67)นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (2 มกราคม 2567) มีมติอนุมัติ/เห็นชอบ การแต่งตั้ง ดังนี้
1. การแต่งตั้งประธานกรรมการและกรรมการอื่นในคณะกรรมการรถไฟแห่งประเทศไทย จํานวน 7 ราย ตามที่กระทรวงคมนาคมเสนอ ประกอบด้วย
- นายจิรุตม์ วิศาลจิตร ประธานกรรมการ
- นายวิม รุ่งวัฒนจินดา กรรมการ
- นายศันสนะ สุริยะโยธิน กรรมการ
- นางสาวศุกร์สิริ อภิญญานุวัฒน์ กรรมการ
- นายอภิรัฐ ไชยวงศ์น้อย กรรมการ
- นายอาทิตย์ สุริยาภิวัฒน์ กรรมการ
- นายอารีศักดิ์ เสถียรภาพอยุทธ์ กรรมการ
ทั้งนี้ การรถไฟแห่งประเทศไทยต้องดําเนินการนําเสนอต่อผู้มีอํานาจแต่งตั้งกรรมการตามกฎหมายที่เกี่ยวข้องให้แล้วเสร็จภายใน 60 วัน
2. การแต่งตั้งประธานกรรมการและกรรมการผู้ทรงคุณวุฒิในคณะกรรมการการทางพิเศษแห่งประเทศไทย จํานวน 5 ราย ตามที่กระทรวงคมนาคมเสนอ ประกอบด้วย
- นายสราวุธ ทรงศิวิไล ประธานกรรมการ
- นายศราวุธ เพชรพนมพร กรรมการผู้ทรงคุณวุฒิ
- นายอาทิตย์ สุริยาภิวัฒน์ กรรมการผู้ทรงคุณวุฒิ
- พลโท พิเชษฐ คงศรี กรรมการผู้ทรงคุณวุฒิ
- นายชัยทัต แซ่ตั้ง กรรมการผู้ทรงคุณวุฒิ
ในการนี้ การทางพิเศษแห่งประเทศไทยต้องดําเนินการนําเสนอต่อผู้มีอํานาจแต่งตั้งกรรมการตามกฎหมายที่เกี่ยวข้องให้แล้วเสร็จภายใน 60 วัน
3. การแต่งตั้งประธานกรรมการและกรรมการอื่นในคณะกรรมการการนิคมอุตสาหกรรมแห่งประเทศไทย จํานวน 10 ราย ตามที่กระทรวงอุตสาหกรรมเสนอ ประกอบด้วย
- นายยุทธศักดิ์ สุภสร ประธานกรรมการ
- พลเอก กนิษฐ์ ชาญปรีชญา กรรมการ
- นายทศพล กฤตวงศ์วิมาน กรรมการ
- นายไตรรัตน์ วิริยะศิริกุล กรรมการ
- นายสุเมธ ตั้งประเสริฐ กรรมการ
- นายธนวัฒน์ ปัญญาสกุลวงศ์ กรรมการ
- นายเสกสกล อัตถาวงศ์ กรรมการ
- รองศาสตรจารย์ อนามัย ดําเนตร กรรมการ
- นายเอกภัทร วังสุวรรณ กรรมการ
- นางนันท์ฐิตา ศิริคุปต์ กรรมการ ผู้แทนกระทรวงการคลัง
ทั้งนี้ ให้มีผลตั้งแต่วันที่คณะรัฐมนตรีมีมติแต่งตั้ง เป็นต้น
รัฐบาลไทย-ข่าวทำเนียบรัฐบาล-PM: Agreement on mutual visa exemption reached between Thailand and China
วันอังคารที่ 2 มกราคม 2567
02/01/2567
PM: Agreement on mutual visa exemption reached between Thailand and China
PM: Agreement on mutual visa exemption reached between Thailand and China
January 2, 2024, at 1100hrs, at the Command Building I, Government House, following the weekly cabinet meeting, Prime Minister and Minister of Finance Srettha Thavisin disclosed that the tourist visa exemption scheme for Chinese nationals will end on February 29, 2024. As it is the Government’s policy to elevate Thai passport power globally and promote closer relations with China, concerned agency has arranged with the Chinese counterpart regarding the agreement on mutual visa exemption for tourists. The Prime Minister is now pleased to announce that the agreement has been reached and will be entered into force from March 1, 2024 onward
รัฐบาลไทย-ข่าวทำเนียบรัฐบาล-“กรมพระศรีสวางควัฒนฯ” #พระราชทาน ส.ค.ส. 2567
วันอังคารที่ 2 มกราคม 2567
“กรมพระศรีสวางควัฒนฯ” #พระราชทาน ส.ค.ส. 2567
เนื่องในโอกาสวันขึ้นปีใหม่ พุทธศักราช 2567 สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี #พระราชทานบัตรอวยพร พุทธศักราช 2567
โดยด้านหน้าบัตร เป็นอักษรพระนาม จภ ภายใต้พระจุลมงกุฎ เมื่อเปิดบัตรอวยพร ด้านซ้าย จะเป็นพระนาม จภ ภายใต้พระจุลมงกุฎ และข้อความว่า สุขสันต์ วันปีใหม่ 2567 Season's Greeting 2024 พร้อมกับทรงลงพระนามไว้ด้านล่าง ส่วนทางด้านขวา เป็นพระรูปสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ในฉลองพระองค์ชุดไทย
รัฐบาลไทย-ข่าวทำเนียบรัฐบาล-​“พิมพ์ภัทรา” ย้ำ ก.อุตฯ พร้อมบังคับใช้มาตรฐานยูโร 5 ดีเดย์ 1 ม.ค. 67 เชื่อมั่นแก้ปัญหาสิ่งแวดล้อม และฝุ่น PM 2.5 ระยะยาว
วันอังคารที่ 2 มกราคม 2567
02/01/2567
​“พิมพ์ภัทรา” ย้ํา ก.อุตฯ พร้อมบังคับใช้มาตรฐานยูโร 5 ดีเดย์ 1 ม.ค. 67 เชื่อมั่นแก้ปัญหาสิ่งแวดล้อม และฝุ่น PM 2.5 ระยะยาว
​“พิมพ์ภัทรา” ย้ํา ก.อุตฯ พร้อมบังคับใช้มาตรฐานยูโร 5 ดีเดย์ 1 ม.ค. 67 เชื่อมั่นแก้ปัญหาสิ่งแวดล้อม และฝุ่น PM 2.5 ระยะยาว
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยว่า วันที่ 1 มกราคม 2567 กระทรวงอุตสาหกรรมจะบังคับใช้มาตรฐานยูโร 5 สําหรับรถยนต์ขนาดเล็กที่ใช้เครื่องยนต์ดีเซล และรถยนต์ขนาดใหญ่ ได้แก่ รถกระบะ รถบัส และรถบรรทุก ทั้งที่ใช้เครื่องยนต์เบนซินและดีเซล เพื่อแก้ไขปัญหามลพิษทางอากาศ โดยเฉพาะฝุ่นละอองขนาดเล็ก PM 2.5 และปัญหาสิ่งแวดล้อมของประเทศในระยะยาว ตลอดจนเสริมสร้างขีดความสามารถในการแข่งขันให้กับผู้ประกอบการไทย ควบคู่กับการรักษาความสมดุลทางสิ่งแวดล้อม รวมทั้งยังสอดคล้องกับการพัฒนาอุตสาหกรรมยานยนต์ทั่วโลกที่มีการพัฒนาเครื่องยนต์ให้ปล่อยมลพิษออกมาน้อยที่สุด โดยตนได้สั่งการให้สํานักงานมาตรฐานผลิตภัณฑ์อุตสาหกรรม (สมอ.) เตรียมความพร้อมเพื่ออํานวยความสะดวกให้ผู้ประกอบการในการขอรับใบอนุญาต มอก. ได้ทันตามกรอบเวลาการบังคับใช้มาตรฐาน เพื่อสร้างความมั่นใจให้กับผู้ประกอบการและสร้างเชื่อมั่นให้แก่นักลงทุนในอุตสาหกรรมยานยนต์ของไทย
ด้าน นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม กล่าวเพิ่มเติมว่า สมอ. ได้เตรียมความพร้อมเพื่ออํานวยความสะดวกให้ผู้ประกอบการในการขอรับใบอนุญาตตามมาตรฐานยูโร 5 โดยเปิดรับให้ยื่นคําขอตรวจประเมินระบบควบคุมคุณภาพของโรงงาน และคําขอรับบริการทดสอบผลิตภัณฑ์รถยนต์ ผ่านระบบ E-license ตั้งแต่วันที่ 8 กุมภาพันธ์ 2566 ที่ผ่านมา รวมทั้งปรับปรุงแก้ไขหลักเกณฑ์เฉพาะในการตรวจสอบเพื่อการอนุญาตสําหรับมาตรฐานยูโร 5 โดย สมอ. ยอมรับผลทดสอบให้สามารถนํามาใช้ในการขอการรับรองมาตรฐานได้จากการเปิดรับคําขอผ่านระบบ E-license ตั้งแต่วันที่ 8 กุมภาพันธ์ 2566 จนถึงวันที่ 28 ธันวาคม 2566 มีผู้ประกอบการมายื่นขอรับใบอนุญาตแล้ว จํานวน 50 คําขอ รวม 25 ราย เช่น บริษัท โตโยต้า มอเตอร์ ประเทศไทย จํากัด บริษัท อีซูซุมอเตอร์ (ประเทศไทย) จํากัด บริษัท มิตซูบิชิ มอเตอร์ส (ประเทศไทย) จํากัด บริษัท บีเอ็มดับเบิลยู (ประเทศไทย) จํากัด เป็นต้น ทั้งนี้ สมอ. พร้อมออกใบอนุญาตสําหรับรถยนต์ตามมาตรฐานยูโร 5 ทันที เมื่อมาตรฐานมีผลบังคับใช้ในวันที่ 1 มกราคม 2567 ส่วนการบังคับใช้มาตรฐานยูโร 6 สมอ. มีแผนจะบังคับใช้มาตรฐานดังกล่าวกับรถยนต์ขนาดเล็กที่ใช้เครื่องยนต์เบนซิน วันที่ 1 มกราคม 2568 สําหรับการบังคับใช้มาตรฐานยูโร 6 กับรถประเภทอื่นที่เหลือ จะต้องพิจารณาดูความคุ้มค่าทางเศรษฐกิจกับผลกระทบทางสิ่งแวดล้อมอย่างเหมาะสมอีกครั้ง เพื่อผลักดันอุตสาหกรรมยานยนต์ของไทยพัฒนาไปสู่การเป็นฐานการผลิตยานยนต์สมัยใหม่ในภูมิภาคอาเซียน เสริมสร้างขีดความสามารถทางการแข่งขันให้กับผู้ประกอบการไทยควบคู่กับการรักษาความสมดุลทางสิ่งแวดล้อม เลขาธิการ สมอ. กล่าว
รัฐบาลไทย-ข่าวทำเนียบรัฐบาล-​นายกฯ มั่นใจเศรษฐกิจปีนี้ดีกว่าปีที่แล้ว ย้ำรัฐบาลพยายามทำอย่างเต็มที่เพื่อกระตุ้นเศรษฐกิจภายในประเทศ
วันอังคารที่ 2 มกราคม 2567
02/01/2567
​นายกฯ มั่นใจเศรษฐกิจปีนี้ดีกว่าปีที่แล้ว ย้ํารัฐบาลพยายามทําอย่างเต็มที่เพื่อกระตุ้นเศรษฐกิจภายในประเทศ
​นายกฯ มั่นใจเศรษฐกิจปีนี้ดีกว่าปีที่แล้ว ย้ํารัฐบาลพยายามทําอย่างเต็มที่เพื่อกระตุ้นเศรษฐกิจภายในประเทศ
วันนี้ (2 ม.ค. 2567) เวลา 11.00 น. ณ ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ถึงความคาดหวังการเจริญเติบโตเศรษฐกิจไทยในไตรมาสแรกว่า ขึ้นอยู่กับหลายๆอย่าง ซึ่งเราพยายามทําเต็มที่ อะไรทําได้เราทําก่อน ก็หวังว่าจะดีขึ้นเรื่อย ๆ ซึ่งจริง ๆ แล้วก่อนที่เราจะเข้ามาบริหารงานคิดว่าจะสามารถปล่อยเรื่องของดิจิทัลวอลเล็ตออกมาได้ในไตรมาสแรกประมาณ 1 ก.พ. หรือ 1 มี.ค.67 แต่ตอนนี้ยังทําไม่ได้ ซึ่งเราก็พยายามหาวิธีอื่นมาทดแทน ไม่ว่าจะผ่านการท่องเที่ยว การกระตุ้นเศรษฐกิจต่าง ๆ เราก็พยายามทําขึ้นมา
ผู้สื่อข่าวถามว่าจะมีมาตรการเฉพาะกิจหรือมาตรการเร่งด่วนมากระตุ้นเศรษฐกิจในช่วงที่เงินดิจิทัลยังไม่เรียบร้อยหรือไม่ นายกฯ กล่าวว่า ก็ทําอยู่ทุกเรื่องอย่างที่ได้แถลงไป เช่น เรื่องการประมงก็ถือเป็นการกระตุ้นเศรษฐกิจอย่างหนึ่ง และเรื่องของวีซ่าฟรีซึ่งเป็นระยะยาวก็น่าจะเป็นการกระตุ้นเศรษฐกิจอย่างหนึ่ง นักท่องเที่ยวจีนก็ไม่จําเป็นจะต้องขอวีซ่า ที่เราคิดว่าจะหมดตอนสิ้นเดือน ก.พ.ก็ไม่มีอายุแล้ว เป็นการยกเว้นทั้งสองทางอย่างถาวร
ผู้สื่อข่าวถามว่า จากการเข้าบริหารประเทศ นายกฯ พูดได้ใช่หรือไม่ว่าเศรษฐกิจปีนี้จะดีกว่าปีที่ผ่านมา นายกฯ กล่าวว่า ใช่ครับ พยายามทําอย่างเต็มที่ เมื่อถามว่า มีปัจจัยหรือเหตุผลอะไรที่ทําให้นายกฯมั่นใจ นายกฯ กล่าวว่า ก็หลายๆ มาตรการที่เราพยายามจะทําออกมา ไม่ได้มีจุดไหนจุดเดียว เช่น การยกระดับชีวิตความเป็นอยู่ การเพิ่มรายได้ลดรายจ่าย การเจรจาสนธิสัญญาการค้า การเจรจาการลงทุน ซึ่งก็เห็นผลแล้วที่เห็นกันอยู่ในแง่ของที่มีบริษัทยักษ์ใหญ่ข้ามชาติมาลงทุนเรื่องการทําให้ธุรกิจง่ายขึ้น และวันนี้ก็มีการพูดคุยกันเรื่อง One stop service ซึ่งยังไม่สําเร็จผล จึงยังไม่ได้มีการชี้แจงเพราะอยู่ในขั้นตอนการดําเนินการ การขนส่งสินค้าจากไทยข้ามไปลาว จีน ที่ต้องการให้มีความสะดวกสบายมากยิ่งขึ้นเราดูจากหลายๆ เรื่อง
ผู้สื่อข่าวถามว่า ธนาคารแห่งประเทศไทย (ธปท.) อยากให้ทบทวนเรื่องเงินดิจิทัล เพราะตัวเลขเศรษฐกิจดีขึ้น นายกฯ กล่าวว่า ไม่ทราบ ดูแต่ 1.5 เปอร์เซ็นในไตรมาส 3 มันไม่ดีครับ เดี๋ยวต้องดูไตรมาส 4 ด้วย อย่าลืมที่เรียนมาโดยตลอดเราไม่ได้อยู่คนเดียวในโลก ผลิตภัณฑ์มวลรวมในประเทศ (จีดีพี) ไม่จําเป็นต้องติดลบก็ถือว่าอยู่ในภาวะที่หนักหนาอยู่เหมือนกัน เพราะดูอย่างประเทศอื่น ๆ เพื่อนบ้านเราคิดว่าสื่อมวลชนทราบดีอยู่แล้วขยายตัวเท่าไหร่
รัฐบาลไทย-ข่าวทำเนียบรัฐบาล-​“รองนายกฯสมศักดิ์” ขอ ทุกฝ่ายร่วมแรงร่วมใจ เดินหน้าพิจารณางบประมาณ 67 หลังขณะนี้งบล่าช้า กระทบการพัฒนาประเทศ  มั่นใจ รัฐบาล ตอบได้ทุกประเด็น
วันอังคารที่ 2 มกราคม 2567
02/01/2567
​“รองนายกฯสมศักดิ์” ขอ ทุกฝ่ายร่วมแรงร่วมใจ เดินหน้าพิจารณางบประมาณ 67 หลังขณะนี้งบล่าช้า กระทบการพัฒนาประเทศ  มั่นใจ รัฐบาล ตอบได้ทุกประเด็น
​“รองนายกฯสมศักดิ์” ขอ ทุกฝ่ายร่วมแรงร่วมใจ เดินหน้าพิจารณางบประมาณ 67 หลังขณะนี้งบล่าช้า กระทบการพัฒนาประเทศ  มั่นใจ รัฐบาล ตอบได้ทุกประเด็น แย้ม ปีใหม่นี้ มีอีกหลายโครงการ ส่งเสริมให้ประชาชน มีรายได้เพิ่ม
วันที่ 2 มกราคม 2566 นายสมศักดิ์ เทพสุทิน รองนายกรัฐมนตรี กล่าวว่า การพิจารณาร่าง พ.ร.บ.งบประมาณรายจ่ายประจําปีงบประมาณ 2567 ตนเชื่อว่า รัฐบาล จะสามารถชี้แจงได้ทุกประเด็น และทุกข้อสงสัย โดยไม่มีอะไรที่น่าเป็นห่วง เพราะทุกอย่างเดินหน้าด้วยเหตุผล และความถูกต้อง รวมถึงรัฐบาล มีความตั้งใจที่จะเดินหน้าขับเคลื่อนงานเพื่อประชาชน โดยเฉพาะการยกระดับคุณภาพชีวิตความเป็นอยู่ของพี่น้องประชาชน ซึ่งที่ผ่านมา รัฐบาล ก็มีความรัดกุมในการใช้จ่ายงบประมาณ เพื่อให้เกิดประโยชน์สูงสุดกับประชาชนอยู่แล้ว
“ขณะนี้ งบประมาณปี 67 ได้เกิดความล่าช้า ซึ่งส่งผลต่อการพัฒนาประเทศ และช่วยเหลือประชาชน รวมถึงภาคเอกชน ก็ยังมีความกังวลว่า ความล่าช้าของงบประมาณ อาจกระทบต่อการนํางบประมาณ ไปกระตุ้นเศรษฐกิจ ดังนั้น ผมมองว่า การพิจารณางบประมาณ ปี 67 ทุกฝ่ายควรช่วยกันเดินหน้า เพื่อให้งบประมาณ สามารถนํามาขับเคลื่อนงานได้เร็ว ทันต่อความต้องการของพี่น้องประชาชน” รองนายกรัฐมนตรี กล่าว
นายสมศักดิ์ กล่าวอีกว่า การอภิปรายงบประมาณ ปี 67 ตนขอให้เกิดความราบรื่น และช่วยกันรักษาเวลา เพื่อทําให้การพิจารณางบประมาณเกิดความสําเร็จ และเป็นประโยชน์ต่อประชาชนมากที่สุด ซึ่งทุกฝ่ายก็ทราบดีว่า ขณะนี้งบประมาณเกิดความล่าช้าแล้ว ตนจึงอยากให้สมาชิกสภาผู้แทนราษฎร ร่วมแรงร่วมใจกันพิจารณาให้อยู่ในกรอบเวลา เพื่องบประมาณ จะได้สามารถนําไปกระตุ้นเศรษฐกิจ ยกระดับคุณภาพชีวิตความเป็นอยู่ของประชาชนได้ทันต่อความเดือดร้อน โดยขอยืนยันว่า รัฐบาล ไม่ได้นิ่งนอนใจ ซึ่งในปีใหม่นี้ ก็กําลังพิจารณาอีกหลายโครงการสําคัญ เพื่อส่งเสริมให้พี่น้องประชาชน มีรายได้เพิ่มมากขึ้น
รัฐบาลไทย-ข่าวทำเนียบรัฐบาล-​รัฐมนตรีฯ พิมพ์ภัทรา ร่วมพิธีทำบุญเนื่องในวันขึ้นปีใหม่ พุทธศักราช 2567
วันอังคารที่ 2 มกราคม 2567
02/01/2567
​รัฐมนตรีฯ พิมพ์ภัทรา ร่วมพิธีทําบุญเนื่องในวันขึ้นปีใหม่ พุทธศักราช 2567
​รัฐมนตรีฯ พิมพ์ภัทรา ร่วมพิธีทําบุญเนื่องในวันขึ้นปีใหม่ พุทธศักราช 2567
วันนี้ (2 ม.ค. 2567) เวลา 07.30 น. นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ร่วมพิธีทําบุญเนื่องในโอกาสวันขึ้นปีใหม่ พุทธศักราช 2567 โดยมี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธาน พร้อมด้วย รองนายกรัฐมนตรี คณะรัฐมนตรี เลขาธิการนายกรัฐมนตรี ข้าราชการการเมือง และเจ้าหน้าที่ที่เกี่ยวข้องร่วมพิธี ณ ตึกสันติไมตรี (หลังนอก) ทําเนียบรัฐบาล
โดย นายกรัฐมนตรี ได้จุดธูปเทียนบูชาพระรัตนตรัย เจ้าหน้าที่อาราธนาศีล พระสงฆ์ให้ศีลและเจริญพระพุทธมนต์ จากนั้นนายกรัฐมนตรีและภริยา รองนายกรัฐมนตรีและภริยา พร้อมด้วยคณะรัฐมนตรี ถวายผ้าไตรและถวายเครื่องไทยธรรมแด่พระสงฆ์ จํานวน 10 รูป พระสงฆ์สวดอนุโมทนา นายกรัฐมนตรีกรวดน้ํารับพร ประธานฝ่ายสงฆ์ประพรมน้ําพระพุทธมนต์
จากนั้น นายกรัฐมนตรีและภริยา รองนายกรัฐมนตรีและภริยา พร้อมด้วยคณะรัฐมนตรี และผู้ร่วมพิธีไปยังโต๊ะสําหรับตักบาตร ณ บริเวณแนวถนนด้านหน้าตึกไทยคู่ฟ้าและตึกสันติไมตรีเพื่อร่วมทําบุญตักบาตร โดยมีพระสงฆ์เดินออกรับบิณฑบาต จํานวน 76 รูป
รัฐบาลไทย-ข่าวทำเนียบรัฐบาล-​ชวนประชาชน “ฝากบ้านกับตำรวจ” ช่วงวันหยุดยาว
วันอังคารที่ 2 มกราคม 2567
​ชวนประชาชน “ฝากบ้านกับตํารวจ” ช่วงวันหยุดยาว
วันพฤหัสบดีที่ 28 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลห่วงใยความปลอดภัยในชีวิตและทรัพย์สินของประชาชนช่วงวันหยุดยาว
จึงเชิญชวนให้เข้าร่วมโครงการ “ฝากบ้านไว้กับตํารวจ 4.0” โดยสามารถยื่นความประสงค์ได้ทั้งทางออนไลน์
ผ่านแอปพลิเคชัน “ฝากบ้าน 4.0 (OBS)” หรือ
ยื่นแบบฟอร์มเข้าร่วมโครงการที่สถานีตํารวจในเขตพื้นที่รับผิดชอบได้เช่นเดียวกัน
และตรวจสอบความเรียบร้อยก่อนเดินทางออกจากบ้าน ทั้งนี้
ขอให้ทุกคนระมัดระวังอย่าหลงเชื่อกลุ่มคนร้ายที่อ้างตนเป็นเจ้าหน้าที่มาขอรับบริจาค ขอความช่วยเหลือ
หรืออ้างตัวเป็นช่างไฟฟ้า ช่างประปา เพื่อขอเข้าไปในบริเวณบ้านพักอาศัย
หากประชาชนพบเห็นการกระทําความผิด หรือต้องการความช่วยเหลือสามารถแจ้งสถานีตํารวจใกล้บ้าน
หรือโทร.สายด่วน 191 ได้ ตลอด 24 ชั่วโมง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.เห็นชอบร่างบันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง-ล้านช้าง ประจำปี พ.ศ.2566
วันอังคารที่ 2 มกราคม 2567
02/01/2567
ครม.เห็นชอบร่างบันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง-ล้านช้าง ประจําปี พ.ศ.2566
ครม.เห็นชอบร่างบันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง-ล้านช้าง ประจําปี พ.ศ.2566 (Memorandum of Understanding on the Cooperation on Projects of the Mekong-Lancang Cooperation Special Fund 2023)
วันนี้ (2 ม.ค. 67)นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีเห็นชอบร่างบันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง-ล้านช้าง ประจําปี พ.ศ.2566 ตามที่กระทรวงอุดมศึกษา วิทยาศาสตร์ วิจัยและนวัตกรรม (อว.) เสนอ ดังนี้
1.เห็นชอบร่างบันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง-ล้านช้าง ประจําปี พ.ศ.2566 ทั้งนี้ หากมีคามจําเป็นต้องแก้ไขปรับปรุงถ้อยคําของร่างบันทึกความเข้าใจฯ ในส่วนที่มิใช่สาระสําคัญเพื่อให้สอดคล้องกับผลประโยชน์และนโยบายของไทย ขอให้ อว. หารือร่วมกับกรมสนธิสัญญาและกฎหมาย กระทรวงการต่างประเทศ (กต.) เพื่อพิจารณาดําเนินการในเรื่องนั้น ๆ โดยไม่ต้องเสนอคณะรัฐมนตรีเพื่อพิจารณาอีก
2.อนุมัติให้ปลัดกระทรวงการอุดมศึกษา วิทยาศาสตร์ วิจัยและนวัตกรรม หรือผู้ที่ได้รับมอบหมายเป็นผู้ลงนามในร่างบันทึกความเข้าใจฯ
นายคารม กล่าวว่า สาระสําคัญของร่าง ฯ สรุปได้ดังนี้ 1.หลักการเบื้องต้น เพื่อสร้างประชาคมที่มีอนาคตร่วมกันแห่งสันติภาพและความมั่งคั่งในบรรดาประเทศสมาชิกแม่โขง-ล้านช้าง 2.โครงการและหน่วยงานดําเนินโครงการ ฝ่ายจีนได้พิจารณาโครงการที่เสนอขอรับการสนับสนุนงบประมาณในปี 2566 ของไทย โดยมีโครงการที่ได้รับอนุมัติ จํานวน 13 โครงการ เช่น โครงการเชื่อมโยงและยกระดับขีดความสามารถด้านสมุนไพรในพื้นที่ลุ่มแม่น้ําโขงด้วยเทคโนโลยีสีเขียว โดยมหาวิทยาลัยเชียงใหม่ โครงการการพัฒนาและสาธิตระบบการรู้จําและตรวจจับข้อมูลสําหรับกระบวนการเลี้ยงโคเนื้อและการบริหารจัดการฟาร์มในภูมิภาคแม่โขงล้านช้าง โดยมหาวิทยาลัยแม่ฟ้าหลวง เป็นต้น 3.การจัดสรรงบประมาณและบริหารงบประมาณ ฝ่ายจีนจะจัดสรรงบประมาณให้กับฝ่ายไทย ภายใน 20 วันทําการ หลังจากที่ได้มีการลงนามในบันทึกความเข้าใจฯ (รวมเป็นเงิน 2,834,101 ดอลลาร์สหรัฐ หรือประมาณ 103.1 ล้านบาท) 4.การบริหารจัดการโครงการ ฝ่ายไทยจะใช้มาตรการที่จําเป็นและเหมาะสมในการกําหนดความรับผิดชอบของหน่วยงานดําเนินโครงการ ทั้งนี้ ให้ถือว่าวันที่ลงนามบันทึกความเข้าใจฯ เป็นวันเริ่มต้นโครงการ 5.การกํากับดูแลการตรวจสอบและการประเมินผล ฝ่ายไทยจะเร่งรัดหน่วยงานดําเนินโครงการจัดทํารายงานผลการดําเนินโครงการและเบิกจ่ายให้แล้วเสร็จ ภายใน 2 เดือน หลังโครงการเสร็จสมบูรณ์ และ 6.ระยะเวลา บันทึกความเข้าใจฯ มีผลบังคับใช้ในวันที่ลงนามและมีระยะเวลา 5 ปี โดยจะได้รับการต่ออายุโดยอัตโนมัติเป็นเวลา อีก 5 ปี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม หารือคณะทำงานโฆษกกระทรวงยุติธรรม มอนโยบาย​แนวทางการประชาสัมพันธ์ เน้นประเด็น​การสื่อสาร​ในประโยชน์ที่ประชาชนจะได้รับ เสริมสร้างความเชื่อมั่นและการเป็น
วันอังคารที่ 2 มกราคม 2567
02/01/2567
รัฐมนตรีว่าการกระทรวงยุติธรรม หารือคณะทํางานโฆษกกระทรวงยุติธรรม มอนโยบาย​แนวทางการประชาสัมพันธ์ เน้นประเด็น​การสื่อสาร​ในประโยชน์ที่ประชาชนจะได้รับ เสริมสร้างความเชื่อมั่นและการเป็น
รัฐมนตรีว่าการกระทรวงยุติธรรม หารือคณะทํางานโฆษกกระทรวงยุติธรรม มอนโยบาย​แนวทางการประชาสัมพันธ์ เน้นประเด็น​การสื่อสาร​ในประโยชน์ที่ประชาชนจะได้รับ เสริมสร้างความเชื่อมั่นและการเป็นที่พึ่งให้กับประชาชน
ในวันอังคารที่ ๒ มกราคม ๒๕๖๗ เวลา ๑๑.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานการประชุมหารือแนวทางการประชาสัมพันธ์ข้อมูลข่าวสารกระทรวงยุติธรรม โดยมีนายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม นายวัลลภ นาคบัว รองปลัดกระทรวงยุติธรรม และโฆษก​กระทรวงยุ​ติ​ธรรม​ พร้อมด้วยโฆษกประจําส่วนราชการ​และผู้ปฏิบัติงาน​ด้านประชาสัมพันธ์​ของกระทรวงยุติธรรม และเจ้าหน้าที่ที่เกี่ยวข้อง เข้าร่วมฯ ณ ห้องประชุม ๑๐-๐๖ อาคารกระทรวงยุติธรรม
ในการนี้ รัฐมนตรีว่าการกระทรวงยุติธรรม ได้มอบนโยบายแนวทางการประชาสัมพันธ์ในประเด็นการสื่อสารเชิงรุก นําเสนอข้อมูลข่าวสาร​และประโยชน์ที่ประชาชนจะได้รับเป็นหลัก อีกทั้งได้กําหนดแนวทาง​การสื่อสารควรเน้นย้ําให้ประชาชนได้รับรู้ในวงกว้างตามเจตนารมณ์ของกระทรวง​ยุติธรรม​ที่มีเป้าหมายมุ่งผลสัมฤทธิ์ในการช่วยเหลือประชาชน อันจะเป็นการสร้างภาพลักษณ์ที่ดีต่อกระทรวงยุติธรรม และเป็นการสร้างความเชื่อมั่นในการเป็นที่พึ่งให้แก่ประชาชนต่อไป
รัฐบาลไทย-ข่าวทำเนียบรัฐบาล-​“รองนายกฯสมศักดิ์” เซ็นประกาศราคากลางยาสมุนไพร เพื่อให้มีราคากลาง-เป็นธรรม-ส่งเสริมรายได้ กำหนด “ยาแก้ไอมะขามป้อม 120 มิลลิลิตร ราคา 28 บาท
วันเสาร์ที่ 20 มกราคม 2567
20/01/2567
​“รองนายกฯสมศักดิ์” เซ็นประกาศราคากลางยาสมุนไพร เพื่อให้มีราคากลาง-เป็นธรรม-ส่งเสริมรายได้ กําหนด “ยาแก้ไอมะขามป้อม 120 มิลลิลิตร ราคา 28 บาท
​“รองนายกฯสมศักดิ์” เซ็นประกาศราคากลางยาสมุนไพร เพื่อให้มีราคากลาง-เป็นธรรม-ส่งเสริมรายได้ กําหนด “ยาแก้ไอมะขามป้อม 120 มิลลิลิตร ราคา 28 บาท -ยาฟ้าทะลายโจร 500 มิลลิกรัม แคปซูลละ 1.16 บาท-ยาประคบ(แห้ง) ลูกละ 70 บาท”
วันที่ 20 มกราคม 2567 นายสมศักดิ์ เทพสุทิน รองนายกรัฐมนตรี เปิดเผยว่า ในฐานะที่ตนเป็นประธานกรรมการพัฒนาระบบยาแห่งชาติ ซึ่งมีอํานาจหน้าที่ในการกําหนดราคากลางยาในการจัดซื้อของหน่วยงานรัฐให้ทันสมัย ได้เซ็นประกาศคณะกรรมการพัฒนาระบบยาแห่งชาติ เรื่อง กําหนดราคากลางยาสมุนไพร พ.ศ.2567 ตามที่คณะทํางานได้กําหนดราคากลางยาจากสมุนไพร เพื่อทําให้เกิดการแข่งขันด้านราคายาสมุนไพรที่เป็นธรรม และมีช่องทางในการจําหน่ายยาสมุนไพรเพิ่มมากขึ้น รวมถึงจะช่วยทําให้มีระบบควบคุมราคายาให้มีประสิทธิภาพ
“การประกาศราคากลางยาสมุนไพร จะช่วยทําให้มีข้อมูลราคากลาง เพื่อเป็นฐานข้อมูลในการจัดซื้อจัดจ้างยาจากสมุนไพร รวมถึงทําให้ราคายา มีความเหมาะสม สอดคล้องกับความสามารถในการจ่ายของภาครัฐ นอกจากนี้ ยังช่วยให้มูลค่าการใช้ยาสมุนไพรในสถานบริการสาธารณสุขของรัฐ เพิ่มสูงขึ้น เพราะจะลดการนําเข้ายาจากต่างประเทศ ซึ่งจะทําให้ประชาชน ได้ใช้ยาสมุนไพร ที่มีคุณภาพมาตรฐาน ราคายามีความเป็นธรรม พร้อมช่วยส่งเสริมให้ประชาชน มีรายได้เพิ่มขึ้น จากการปลูกวัตถุดิบสมุนไพรส่งจําหน่ายให้กับผู้ผลิต” รองนายกรัฐมนตรี กล่าว
นายสมศักดิ์ กล่าวอีกว่า การประกาศราคากลางยาจากสมุนไพร มีทั้งหมด 43 รายการ เช่น ยาฟ้าทะลายโจร แบบแคปซูล 500 มิลลิกรัม ราคาแคปซูลละ 1.16 บาท ยาฟ้าทะลายโจร แบบแคปซูล 250 มิลลิกรัม ราคาแคปซูลละ 1 บาท ยาขมิ้นชัน แบบแคปซูล 500 มิลลิกรัม ราคาแคปซูลละ 1.16 บาท ยาขมิ้นชัน แบบแคปซูล 250 มิลลิกรัม ราคาแคปซูลละ 1 บาท ยาประคบ(แห้ง) 200 กรัม ลูกละ 70 บาท ครีมไพล 30 กรัม ราคาหลอดละ 39.59 บาท และยาแก้ไอมะขามป้อมสูตร 1 ขนาด 120 มิลลิลิตร ราคาขวดละ 28 บาท โดยจากนี้ ก็อยู่ในขั้นตอนเผยแพร่ประกาศราคากลางยา ผ่านทางราชกิจจานุเบกษาและเว็ปไซต์ เพื่อมีผลบังคับใช้ต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลดึงดูดภาคเอกชนร่วมลงทุนยกระดับอุตสาหกรรมอิเล็กทรอนิกส์ ขับเคลื่อนไทยเป็นฐานการผลิตอันดับ 1 ในภูมิภาค
วันเสาร์ที่ 20 มกราคม 2567
20/01/2567
โฆษกรัฐบาลเผย รัฐบาลดึงดูดภาคเอกชนร่วมลงทุนยกระดับอุตสาหกรรมอิเล็กทรอนิกส์ ขับเคลื่อนไทยเป็นฐานการผลิตอันดับ 1 ในภูมิภาค
โฆษกรัฐบาลเผย รัฐบาลดึงดูดภาคเอกชนร่วมลงทุนยกระดับอุตสาหกรรมอิเล็กทรอนิกส์ ขับเคลื่อนไทยเป็นฐานการผลิตอันดับ 1 ในภูมิภาค พร้อมสนับสนุนการแลกเปลี่ยนองค์ความรู้และเพิ่มการลงทุนจากต่างประเทศ ในอุตสาหกรรมเกี่ยวเนื่อง
วันที่ 20 มกราคม 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลตั้งเป้าส่งเสริมการลงทุนในอุตสาหกรรมอิเล็กทรอนิกส์ต้นน้ํา ซึ่งตามวิสัยทัศน์ของ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง อุตสาหกรรมอิเล็กทรอนิกส์ต้นน้ําถือเป็น 1 ใน 3 อุตสาหกรรมเป้าหมายเพื่อยกระดับอุตสาหกรรมและเทคโนโลยีในประเทศ ทั้งนี้ เชื่อมั่นว่าจะช่วยยกระดับประเทศไทยสู่อุตสาหกรรม 5.0 และระบบเศรษฐกิจใหม่ที่ขับเคลื่อนด้วยเทคโนโลยีและนวัตกรรม
โฆษกประจําสํานักนายกรัฐมนตรี กล่าวว่า 3 อุตสาหกรรมเป้าหมาย ประกอบไปด้วย อุตสาหกรรมดิจิทัล อุตสาหกรรมอิเล็กทรอนิกส์ และอุตสาหกรรมรถยนต์ไฟฟ้า (EV) โดยรัฐบาลได้มอบหมายให้หน่วยงานที่เกี่ยวข้อง ทั้งภาครัฐ และเอกชน ดําเนินการตามนโยบายดึงดูดการลงทุนในอุตสาหกรรมอิเล็กทรอนิกส์ต้นน้ํา เพื่อดึงดูดการลงทุน และเร่งยกระดับอุตสาหกรรมประเภทนี้ รวมถึงอุตสาหกรรมอื่น ๆ ที่เกี่ยวเนื่อง
ทั้งนี้ สํานักงานคณะกรรมการส่งเสริมการลงทุน (BOI) สนับสนุนอุตสาหกรรมอิเล็กทรอนิกส์ไทย มุ่งหวังให้เป็น “ฐานการผลิตแผ่นวงจรอิเล็กทรอนิกส์ชั้นนําในตลาดโลก” โดยคาดการณ์ว่าภายในปี 2568 อุตสาหกรรมแผ่นวงจรอิเล็กทรอนิกส์ จะมีมูลค่าสูงถึง 8 พันล้านเหรียญสหรัฐ หรือประมาณ 2.7 แสนล้านบาท โดยการขอรับการส่งเสริมการลงทุนในกิจการผลิตแผ่นวงจรพิมพ์ (PCB และ PCBA) ในช่วงปี 2561 - พฤศจิกายน 2566 มีจํานวนทั้งสิ้น 106 โครงการ มูลค่าเงินลงทุนรวม 150,557 ล้านบาท ซึ่งมีนักลงทุนรายใหญ่ของโลกเลือกประเทศไทยเป็นฐานการผลิตแผ่นวงจรพิมพ์ทั้ง PCB (Printed Circuit Board) และ PCBA (Printed Circuit Board Assembly) ทําให้ไทยกลายเป็นฐานการผลิตอันดับ 1 ของอาเซียน และเป็นอันดับ 2 ของภูมิภาครองจากจีน
“นายกรัฐมนตรีสนับสนุนการลงทุนใน 3 อุตสาหกรรมเป้าหมายเพื่อยกระดับอุตสาหกรรมและเทคโนโลยีในประเทศ เชื่อมั่นว่าไทยมีศักยภาพและความพร้อม ที่จะพัฒนาอย่างต่อเนื่องในอุตสาหกรรมเทคโนโลยี และนวัตกรรม ซึ่งจะส่งผลในการพัฒนาแรงงาน การศึกษาไทย และลดความเหลื่อมล้ํา และเชื่อมั่นว่าไทยพร้อมเป็นศูนย์กลางอุตสาหกรรมอนาคตในภูมิภาค” นายชัย กล่าว
รัฐบาลไทย-ข่าวทำเนียบรัฐบาล-กระทรวงอุตสาหกรรม โชว์ผลงาน 90 วัน ผ่าน 3 แกนหลัก
วันเสาร์ที่ 20 มกราคม 2567
20/01/2567
กระทรวงอุตสาหกรรม โชว์ผลงาน 90 วัน ผ่าน 3 แกนหลัก
กระทรวงอุตสาหกรรม โชว์ผลงาน 90 วัน ผ่าน 3 แกนหลัก
รัฐบาลไทย-ข่าวทำเนียบรัฐบาล-​“พวงเพ็ชร” นำคณะถกแก้ไขปัญหากรรมสิทธิ์ที่ดิน 21 วัดสกลนคร เผย หากเอกสารครบพร้อมเดินต่อ
วันเสาร์ที่ 20 มกราคม 2567
20/01/2567
​“พวงเพ็ชร” นําคณะถกแก้ไขปัญหากรรมสิทธิ์ที่ดิน 21 วัดสกลนคร เผย หากเอกสารครบพร้อมเดินต่อ
​“พวงเพ็ชร” นําคณะถกแก้ไขปัญหากรรมสิทธิ์ที่ดิน 21 วัดสกลนคร เผย หากเอกสารครบพร้อมเดินต่อ
วันนี้ (20 มกราคม 2567) เวลา 09.00 น.  ณ ห้องประชุมศาลากลางจังหวัดสกลนคร นางพวงเพ็ชร ชุนละเอียด รัฐมนตรีประจําสํานักนายกรัฐมนตรี เป็นประธานการประชุมหารือและมอบนโยบายการแก้ไขปัญหากรรมสิทธิ์ที่ดินของวัดในพื้นที่ โดยมี นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นางสุภาภรณ์ คงวุฒิปัญญา เลขานุการรัฐมนตรีประจําสํานักนายกรัฐมนตรี คณะที่ปรึกษารัฐมนตรีประจําสํานักนายกรัฐมนตรี นายอินทพร จั่นเอี่ยม ผู้อํานวยการสํานักงานพระพุทธศาสนาแห่งชาติ พร้อมผู้ที่เกี่ยวข้องเข้าร่วม
ที่ประชุมได้หารือแนวทางการแก้ไขปัญหากรรมสิทธิ์ที่ดินของวัดในพื้นที่ จ.สกลนคร ซึ่งพบว่าเป็นประเด็นปัญหามาช้านาน และเคยมีการเสนอไปยังคณะกรรมาธิการการศาสนา ศิลปะและวัฒนธรรม รัฐสภา เพื่อขอสร้างวัดในพื้นที่จังหวัดสกลนครที่ตั้งอยู่ในเขตป่าสงวนแห่งชาติ จํานวน 21 วัด โดยแยกเป็นวัดที่ตั้งอยู่ในบริเวณป่าสงวนดงผาลาด จํานวน 13 วัด วัดที่ตั้งอยู่ในบริเวณป่าสงวน ป่า 2484 จํานวน 7 วัด และวัดที่ตั้งอยู่ในป่าสงวนแห่งชาติ จํานวน 1 วัด โดยทั้ง 21 วัด ได้ดําเนินการขอผ่อนผันตามมติคณะรัฐมนตรี ตั้งแต่วันที่ 27 มิถุนายน 2563 และมติคณะรัฐมนตรี เมื่อวันที่ 11 พฤษภาคม 2564 เป็นเวลานานพอสมควรแล้ว แต่ทางวัดยังไม่ได้รับการพิจารณา
นางพวงเพ็ชร กล่าวว่า การประชุมหารือและแก้ไขปัญหากรรมสิทธิ์ที่ดินวัดในพื้นที่จังหวัดสกลนครวันนี้ ถือเป็นครั้งแรกที่มีการรวบรวมองคาพยพที่เกี่ยวข้อง มารับฟังปัญหาและหาแนวทางในการช่วยเหลือร่วมกัน อย่างไรก็ตาม การดําเนินการต่างๆ ยังคงอยู่ในระหว่างการตรวจสอบเอกสาร ต้องมีความถูกต้อง ครบถ้วน จากนั้นเราจะมีการประชุมกันอีกครั้ง เพื่อติดตามความคืบหน้าและเร่งรัดให้เกิดผลเป็นรูปธรรมโดยเร็ว ขอให้มั่นใจว่าคณะทํางานได้ทําการช่วยเหลือเรื่องนี้อย่างต่อเนื่อง เพื่อช่วยทํานุบํารุงพระพุทธศาสนา และให้พื้นที่เกิดประโยชน์สูงสุด
รัฐบาลไทย-ข่าวทำเนียบรัฐบาล-นายกฯ ชมกิจกรรมการแสดงมวยไทยและการไหว้ครูของเยาวชนมวยไทย และนักมวยต่างประเทศ
วันเสาร์ที่ 20 มกราคม 2567
20/01/2567
นายกฯ ชมกิจกรรมการแสดงมวยไทยและการไหว้ครูของเยาวชนมวยไทย และนักมวยต่างประเทศ
นายกฯ ชมกิจกรรมการแสดงมวยไทยและการไหว้ครูของเยาวชนมวยไทย และนักมวยต่างประเทศ
วันนี้ (20 มกราคม 2567) เวลา 17.30 น. ณ สนามกีฬาสมโภชเชียงใหม่ 700 ปี ตําบลดอนแก้ว อําเภอแม่ริม จังหวัดเชียงใหม่ นายเศรษฐา ทวีสิน นายกรัฐมนตรี เยี่ยมชมกิจกรรมการแสดงมวยไทยและการไหว้ครูของเยาวชนมวยไทย และนักมวยต่างประเทศ โดยมีนางสาวแพทองธาร ชินวัตร รองประธานคณะกรรมการยุทธศาสตร์ซอฟต์พาวเวอร์แห่งชาติ พร้อมคณะเข้าร่วม
โดยนายกรัฐมนตรี ได้ชมการแสดงมวยไทยจากกลุ่มเยาวชน จากค่ายมวยบุญลานนามวยไทย ชมการไหว้ครูและออกอาวุธแม่ไม้มวยไทย โดยร้อยโท สมบัติ บัญชาเมฆ หรือบัวขาว นักมวยไทยชื่อดัง นอกจากนี้ ยังมีพญาหงส์ บัญชาเมฆ นักมวยหญิงแชมป์ K1 โชว์แม่ไม้มวยไทยด้วย
นางสาวแพทองธาร กล่าวว่าในฐานะตัวแทนคณะกรรมการยุทธศาสตร์พาวเวอร์ ที่เกี่ยวข้องกับมวยไทยโดยตรง ตั้งเป้าให้มวยไทย ไปโอลิมปิกโลกให้ได้ ซึ่งการดําเนินการด้านกีฬา มีนายพิมล ศรีวิกรม์เป็นประธานกรรมการซอฟพาวเวอร์ ด้านกีฬา จะช่วยผลักดันเรื่องนี้ อย่างไรก็ตาม แม้จะยอมรับว่าเป็นเรื่องไม่ง่ายแต่ รัฐบาลเชื่อว่าไม่ใช่เรื่องยากเกินไปแน่นอน
นางสาวแพทองธาร กล่าวต่อไปว่า ต้องสร้างรากฐานมาตรฐานต่างๆ ให้เกิดยอมรับที่ชัดเจน โดยจัดตั้งสถาบันมวยแห่งชาติ เพื่อเป็นสื่อกลางในการสร้างมาตรฐาน และมีหลักสูตรมวยไทย อย่างเป็นระบบ มีกรรมการให้ความรู้ชาวต่างชาติ เข้ามาดูมวยไทย เช่นเดียวกับประเทศเกาหลีใต้ ที่มีการวัดระดับเทควันโด ซึ่งในอนาคตจะมีการวัดระดับมวยไทยเช่นเดียวกัน เพื่อเป็นการวัดองค์ความรู้ให้เป็นระบบ ยกระดับอาชีพครูมวยให้มีใบประกอบอาชีพ และพัฒนาองค์ความรู้ทั้งระบบ มวยทั้งการสอนมวยและค่ายมวย รวมไปถึงการจัดแข่งขันมวยให้มากขึ้น เพื่อให้เป็นที่รู้จักถือเป็นการสื่อสารกีฬาของไทยไปสู่สายตาชาวโลก
นางสาวแพทองธาร กล่าวอีกว่า ก่อนหน้านี้ตนเอง และนายกรัฐมนตรีมีโอกาสได้ดูเวที มวยลุมพินี ไดัเห็นนักมวยไทย นักมวยชาวต่างชาติเข้าร่วมแข่งขันกันบนเวทีด้วย ทุกคนดูรักมวยไทย ต่อไปจะสร้างค่ายไทยในต่างประเทศมากขึ้น ขณะนี้มีอยู่ 40,000 กว่าแห่ง เพื่อส่งออกวัฒนธรรมให้กับต่างชาติ ให้ชาวต่างชาติรักประเทศไทยมากขึ้น พร้อมย้ําว่าจะสร้างมวยไทยให้มีศักยภาพมากขึ้น
หลังรับชมกิจกรรม นายกรัฐมนตรี ได้มอบ กางเกงนักมวยและนวม ให้กับบัวขาว รวมถึงได้มอบลายเซ็นบนนวม ให้นักมวยด้วย
รัฐบาลไทย-ข่าวทำเนียบรัฐบาล-“พวงเพ็ชร” ชื่นชม “กองทุนหมู่บ้านเหล่านกยูง” สกลนคร ต้นแบบบริหารจัดการกองทุนหมู่บ้าน
วันเสาร์ที่ 20 มกราคม 2567
20/01/2567
“พวงเพ็ชร” ชื่นชม “กองทุนหมู่บ้านเหล่านกยูง” สกลนคร ต้นแบบบริหารจัดการกองทุนหมู่บ้าน
“พวงเพ็ชร” ชื่นชม “กองทุนหมู่บ้านเหล่านกยูง” สกลนคร ต้นแบบบริหารจัดการกองทุนหมู่บ้าน
วันนี้ (20 มกราคม 2567) เวลา 10.00 น. นางพวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมคณะ ประกอบด้วย นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นางสุภาภรณ์ คงวุฒิปัญญา เลขานุการรัฐมนตรีประจําสํานักนายกรัฐมนตรี และคณะที่ปรึกษารัฐมนตรีประจําสํานักนายกรัฐมนตรี เดินทางลงพื้นที่ ที่ทําการกองทุนหมู่บ้านเหล่านกยูง หมู่ที่ 6 ต.ดงมะไฟ อ.เมือง จ.สกลนคร โดยมี นายณัฐวัสส์ วิริยานภาภรณ์ ผู้ว่าราชการจังหวัดสกลนคร พร้อมด้วยคณะผู้บริหารงานกองทุนฯ ร่วมต้อนรับ
การลงพื้นที่ครั้งนี้ รัฐมนตรีประจําสํานักนายกรัฐมนตรีและคณะ ได้ตรวจเยี่ยมและติดตามการดําเนินงานของกองทุนหมู่บ้านเหล่านกยูง ซึ่งเป็นกองทุนหมู่บ้านที่มีผลการดําเนินงานโดดเด่น มีการบริหารจัดการเงินทุนได้อย่างดีเยี่ยม ปัจจุบันมีคณะกรรมการบริหารกองทุน 9 คน มีการแบ่งบทบาทหน้าที่การบริหารงานอย่างชัดเจน ทําให้การดําเนินโครงการต่างๆ ของกองทุนมีประสิทธิภาพ เป็นไปตามเป้าหมายที่ตั้งไว้ มีสมาชิกกองทุนทั้งสิ้น 268 คน จากเดิมเริ่มแรกมีอยู่เพียง 69 คน ทางกองทุนมีการดําเนินโครงการร้านค้าชุมชน โดยได้รับการจัดสรรงบประมาณสนับสนุน รวมทั้งสิ้น 1,200,000 บาท ปัจจุบันมีเงินทุนหมุนเวียน จํานวน 2,110,774.55 บาท และมีเงินในบัญชีคงเหลือ ณ วันที่ 31 ธันวาคม 2566 จํานวน 1,081,616.90 บาท
นางพวงเพ็ชร กล่าวว่า จากการลงพื้นที่ติดตามผลการดําเนินงานของกองทุนหมู่บ้านเหล่านกยูงในวันนี้ ได้เห็นถึงความมุ่งมั่นและความตั้งใจของคณะกรรมการ ในการบริหารจัดการกองทุนให้มีดอกผลงอกเงย นํางบประมาณที่ได้ไปช่วยเหลือพี่น้องสมาชิกกองทุนอย่างแท้จริง ซึ่งตรงตามวัตถุประสงค์ของการจัดตั้งกองทุนหมู่บ้านที่ทางรัฐบาลได้วางไว้ และยังได้เห็นถึงพลังความรวมมือร่วมใจจากสมาชิก จะเห็นได้ว่าตั้งแต่ก่อตั้งมาจนถึงปัจจุบัน มีจํานวนสมาชิกกองทุนเพิ่มมากขึ้น แสดงถึงความเชื่อมั่นของประชาชนต่อกลไกการดําเนินงานของกองทุนหมู่บ้านที่สามารถช่วยเหลือประชาชนให้มีคุณภาพชีวิตที่ดีขึ้นได้ จึงขอแสดงความชื่นชมและขอให้ทางกองทุนมีการพัฒนาผลงานเพื่อตอบสนองชุมชนและพื้นที่ได้อย่างต่อเนื่องในอนาคต
รัฐบาลไทย-ข่าวทำเนียบรัฐบาล-“พัชรวาท” ยืนยันผลักดันแก้ปัญหาโลกร้อน จับมือ “แจฟฟรีย์ แซคค์” ประธานเครือข่ายเพื่อการพัฒนาอย่างยั่งยืน UN กำหนดเป้าหมายแก้ไขปัญหาร่วมกัน
วันศุกร์ที่ 19 มกราคม 2567
“พัชรวาท” ยืนยันผลักดันแก้ปัญหาโลกร้อน จับมือ “แจฟฟรีย์ แซคค์” ประธานเครือข่ายเพื่อการพัฒนาอย่างยั่งยืน UN กําหนดเป้าหมายแก้ไขปัญหาร่วมกัน
“พัชรวาท” ยืนยันผลักดันแก้ปัญหาโลกร้อน จับมือ “แจฟฟรีย์ แซคค์” ประธานเครือข่ายเพื่อการพัฒนาอย่างยั่งยืน UN กําหนดเป้าหมายแก้ไขปัญหาร่วมกัน
“พัชรวาท” ยืนยันผลักดันแก้ปัญหาโลกร้อน จับมือ “แจฟฟรีย์ แซคค์” ประธานเครือข่ายเพื่อการพัฒนาอย่างยั่งยืน UN กําหนดเป้าหมายแก้ไขปัญหาร่วมกัน
วันที่19 มกราคม 2567 เวลา 10.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ นายเจฟฟรีย์ แซคค์ ประธานเครือข่ายวิชาการเพื่อการพัฒนาที่ยั่งยืนแห่งสหประชาชาติ (SDSN) และคณะ ในโอกาสเดินทางเยือนประเทศไทย และกระทรวงทรัพยากรธรรมชาติและสิ่งแวดล้อม ณ ห้องรับรอง ชั้น 20 กระทรวงทรัพยากรธรรมชาติและสิ่งแวดล้อม เพื่อหารือแลกเปลี่ยนนโยบายการดําเนินงานด้านการพัฒนาที่ยั่งยืน และการเปลี่ยนแปลงสภาพภูมิอากาศร่วมกับประเทศไทย
โดย พล.ต.อ.พัชรวาท ได้กล่าวถึงหลักปรัชญาเศรษฐกิจพอเพียง ซึ่งเป็นแนวทางการพัฒนาของประเทศไทย ที่มีความสอดคล้องกับแนวทางการพัฒนาที่ยั่งยืน โดยเน้นความร่วมมือจากทุกภาคส่วน พร้อมร่วมหารือถึงประเด็นความร่วมมือในการวางแนวทางการแก้ไขปัญหาการเปลี่ยนแปลงสภาพภูมิอากาศ และแนวทางความร่วมมือกับประเทศต่าง ๆ เพื่อให้เกิดความร่วมมือที่เพียงพอจะแก้ไขปัญหาร่วมกันได้ ด้านนายเจฟฟรีย์ แซคค์ กล่าวว่า การแก้ไขปัญหาการเปลี่ยนแปลงสภาพภูมิอากาศจะมีความท้าทายมากยิ่งขึ้น เนื่องจากในอนาคตมีแนวโน้มที่จะมีความรุนแรงเพิ่มขึ้น ถ้าไม่ช่วยกันแก้ไข ซึ่งต้องอาศัยความร่วมมือกันแบบพหุภาคี โดย Sustainable Development Solution Network หรือ SDSN ยินดีจะช่วยเป็นผู้ประสานงานระหว่างประเทศ โดยเฉพาะความร่วมมือระหว่างไทยกับอาเซียนและจีน
นอกจากนี้ ยังได้มีการหารือร่วมกันถึงประเด็นการรักษาและฟื้นฟูป่าเขตฝน ทั้งในทวีปอเมริกาใต้ โดยเฉพาะประเทศบราซิล และในอาเซียน ทั้งวิธีการและการระดมการลงทุน เพื่อเป็นประเด็นหยิบยกในการประชุม COP 29 ต่อไป และหารือถึงการเสนอให้ไทยเป็นแกนกลางในศึกษาและวางนโยบายการพัฒนาที่ยั่งยืนในประเทศอาเซียน เพื่อทําแบบจําลองการพัฒนาที่ยั่งยืนใน 4 ด้าน คือ การเปลี่ยนแปลงภูมิอากาศ การใช้ที่ดินที่เหมาะสมสําหรับอนาคต การเปลี่ยนแปลงการใช้พลังงาน และมาตรการทางการเงิน
ทั้งนี้ พล.ต.อ.พัชรวาท ได้กล่าวทิ้งท้ายในการหารือเพื่อเป็นการยืนยันถึงจุดยืนของประเทศไทยในการแก้ไขปัญหาการเปลี่ยนแปลงสภาพภูมิอากาศว่า “ประเทศไทยจะดําเนินการในเรื่องนี้อย่างต่อเนื่อง โดยจะกํากับดูแลการดําเนินงานด้วยตนเอง พร้อมทั้งมอบหมายให้กรมการเปลี่ยนแปลงสภาพภูมิอากาศและสิ่งแวดล้อม และองค์การบริหารจัดการก๊าซเรือนกระจก เป็นหน่วยงานหลักในการทํางานร่วมกับ SDSN ต่อไป เพื่อสร้างประโยชน์ในการนําประเทศไปสู่เป้าหมายการพัฒนาที่ยั่งยืนในทุกมิติร่วมกัน” พล.ต.อ.พัชรวาทกล่าว
รัฐบาลไทย-ข่าวทำเนียบรัฐบาล-ไทย-เยอรมนี หารือด้านความร่วมมือแบบมุ่งผลสัมฤทธิ์ด้านการเกษตร มุ่งส่งเสริมระบบเกษตรและอาหารที่ยั่งยืน ที่มีความครอบคลุมของเกษตรกรทุกกลุ่มอย่างเท่าเทียมกัน
วันศุกร์ที่ 19 มกราคม 2567
ไทย-เยอรมนี หารือด้านความร่วมมือแบบมุ่งผลสัมฤทธิ์ด้านการเกษตร มุ่งส่งเสริมระบบเกษตรและอาหารที่ยั่งยืน ที่มีความครอบคลุมของเกษตรกรทุกกลุ่มอย่างเท่าเทียมกัน
ไทย-เยอรมนี หารือด้านความร่วมมือแบบมุ่งผลสัมฤทธิ์ด้านการเกษตร มุ่งส่งเสริมระบบเกษตรและอาหารที่ยั่งยืน ที่มีความครอบคลุมของเกษตรกรทุกกลุ่มอย่างเท่าเทียมกัน และเสริมสร้างความสามารถในการปรับตัวแก่เกษตรกร
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายเศรษฐเกียรติ วงษ์กระจ่าง รองปลัดกระทรวงเกษตรและสหกรณ์ ผู้แทนสํานักการเกษตรต่างประเทศ และผู้อํานวยการสํานักงานที่ปรึกษาการเกษตรต่างประเทศ ประจํากรุงบรัสเซลส์ เข้าร่วมการประชุมหารือกับนาง Claudia Müller รัฐมนตรีช่วยว่าการกระทรวงอาหารและการเกษตรแห่งสหพันธ์สาธารณรัฐเยอรมนี ภายในงาน Global Forum for Food and Agriculture ครั้งที่ 16 ณ ประเทศเยอรมนี โดยทั้งสองฝ่ายจะมุ่งเน้นด้านการส่งเสริมระบบเกษตรและอาหารที่ยั่งยืน ที่มีความครอบคลุมของเกษตรกรทุกกลุ่มอย่างเท่าเทียมกัน และการเสริมสร้างความสามารถในการปรับตัวแก่เกษตรกร ให้มีความยืดหยุ่นต่อผลกระทบจากการเปลี่ยนแปลงของสภาพภูมิอากาศ ทั้งนี้ รัฐมนตรีว่าการกระทรวงเกษตรและสหกรณ์แจ้งว่า ในปี 2567 ฝ่ายไทยจะเป็นเจ้าภาพจัดการประชุมคณะทํางานฯ ครั้งที่ 1 ภายใต้ปฏิญญาดังกล่าวต่อไป
รัฐบาลไทย-ข่าวทำเนียบรัฐบาล-​“พัชรวาท” กระตุ้นตลาดผลิตภัณฑ์ทรัพยากรชีวภาพจากชุมชน ส่งเสริม BEDO จับมือ ลาซาด้า ขยายช่องทางสู่ตลาดออนไลน์ หวังเพิ่มรายได้ให้เศรษฐกิจชุมชน
วันศุกร์ที่ 19 มกราคม 2567
​“พัชรวาท” กระตุ้นตลาดผลิตภัณฑ์ทรัพยากรชีวภาพจากชุมชน ส่งเสริม BEDO จับมือ ลาซาด้า ขยายช่องทางสู่ตลาดออนไลน์ หวังเพิ่มรายได้ให้เศรษฐกิจชุมชน
​“พัชรวาท” กระตุ้นตลาดผลิตภัณฑ์ทรัพยากรชีวภาพจากชุมชน ส่งเสริม BEDO จับมือ ลาซาด้า ขยายช่องทางสู่ตลาดออนไลน์ หวังเพิ่มรายได้ให้เศรษฐกิจชุมชน
“พัชรวาท” กระตุ้นตลาดผลิตภัณฑ์ทรัพยากรชีวภาพจากชุมชน ส่งเสริม BEDO จับมือ ลาซาด้า ขยายช่องทางสู่ตลาดออนไลน์ หวังเพิ่มรายได้ให้เศรษฐกิจชุมชน
พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า ภายใต้นโยบายสนับสนุนการเติบโตทางเศรษฐกิจอย่างยั่งยืนของประเทศ กระทรวงทรัพยากรธรรมชาติและสิ่งแวดล้อม (ทส.) ได้ส่งเสริมให้ผู้ประกอบการทั้งในระดับธุรกิจและระดับชุมชน มีการขับเคลื่อนกระบวนการผลิตที่เป็นมิตรกับสิ่งแวดล้อม รวมถึงการพัฒนาผลิตภัณฑ์ชุมชนจากทรัพยากรชีวภาพในท้องถิ่น เพื่อให้เกิดการอนุรักษ์และใช้ประโยชน์จากความหลากหลายทางชีวภาพอย่างยั่งยืน ซึ่งสํานักงานพัฒนาเศรษฐกิจจากฐานชีวภาพ (องค์การมหาชน) หรือ BEDO ซึ่งเป็นองค์กรมหาชนภายใต้การกํากับดูแลของกระทรวงทรัพยากรธรรมชาติและสิ่งแวดล้อม ได้เข้าไปส่งเสริมชุมชนท้องถิ่นที่มีศักยภาพทั่วประเทศ นําฐานทรัพยากรชีวภาพในท้องถิ่นของตนเองมาใช้ประโยชน์ และพัฒนาเป็นผลิตภัณฑ์ชุมชนภายใต้มาตรฐาน BEDO’s Concept คือ 1) มีการใช้วัตถุดิบจากทรัพยากรชีวภาพของชุมชน 2) มีกระบวนการผลิตที่เป็นมิตรต่อสิ่งแวดล้อม และ 3) นํารายได้ส่วนหนึ่งจากการจําหน่ายผลิตภัณฑ์กลับไปฟื้นฟู ดูแลรักษาแหล่งวัตถุดิบ หรือทรัพยากรชีวภาพของชุมชน เพื่อให้ทรัพยากรชีวภาพคงอยู่ และนํามาหมุนเวียนใช้ประโยชน์ได้อย่างต่อเนื่อง
ที่ผ่านมา BEDO ได้มีการพัฒนาผลิตภัณฑ์ทรัพยากรชีวภาพร่วมกับชุมชน จนได้รับเครื่องหมายรับรอง B-MARK ตามหลักการ BEDO’s Concept แล้วกว่า 115 รายการ ใน 4 กลุ่มผลิตภัณฑ์ ได้แก่ 1) อาหารและอาหารและเครื่องดื่ม 2) ผลิตภัณฑ์เพื่อสุขภาพ 3) เครื่องสําอางและของใช้ส่วนตัว และ 4) ผลิตภัณฑ์เครื่องใช้สอย ดังนั้น เพื่อเป็นการขยายช่องทางจัดจําหน่ายผลิตภัณฑ์ทรัพยากรชีวภาพให้เข้าถึงกลุ่มผู้บริโภคอย่างกว้างขวางยิ่งขึ้น นอกจาก การจัดจําหน่ายผ่านร้าน BIOVALUE (ไบโอแวลู) ของ BEDO แล้ว ยังได้สร้างความร่วมมือกับแพลตฟอร์มอีคอมเมิร์ซที่ได้รับความนิยมอย่าง ลาซาด้า (Lazada) เพื่อเพิ่มช่องการจัดจําหน่ายทางออนไลน์ให้กับประชาชนได้เข้าถึงผลิตภัณฑ์ทรัพยากรชีวภาพ ที่เป็นมิตรกับสิ่งแวดล้อม และดีต่อสุขภาพ ได้อย่างสะดวกและง่ายดายยิ่งขึ้น โดยสามารถเข้าไปเลือกซื้อผลิตภัณฑ์ผ่านทางช่องทางออนไลน์ได้แล้วตั้งแต่วันนี้ ซึ่งการสนับสนุนผลิตภัณฑ์ทรัพยากรชีวภาพภายใต้เครื่องหมายรับรอง B-MARK จะทําให้ชุมชนได้ประโยชน์ ทั้งในด้านการส่งเสริมการพัฒนาเศรษฐกิจฐานราก เสริมความเข้มแข้งให้กับชุมชนยิ่งขึ้น และยังเป็นการส่งเสริมให้ชุมชนมีส่วนร่วมดูแลรักษาความหลากหลายทางชีวภาพของท้องถิ่นให้คงอยู่ เพื่อเป็นฐานทางเศรษฐกิจให้กับชุมชนอย่างยั่งยืนต่อไป
รัฐบาลไทย-ข่าวทำเนียบรัฐบาล-รองโฆษกฯ รัดเกล้าฯ เผย ธนาคารออมสินมอบสินเชื่อ เพื่อเสริมสภาพคล่องและเงินทุนในการประกอบอาชีพสำหรับผู้ประกอบอาชีพอิสระรายย่อย ให้ผ่อนยาวถึง 8 ปี และไม่ต้องใช้หลักประกัน
วันเสาร์ที่ 20 มกราคม 2567
20/01/2567
รองโฆษกฯ รัดเกล้าฯ เผย ธนาคารออมสินมอบสินเชื่อ เพื่อเสริมสภาพคล่องและเงินทุนในการประกอบอาชีพสําหรับผู้ประกอบอาชีพอิสระรายย่อย ให้ผ่อนยาวถึง 8 ปี และไม่ต้องใช้หลักประกัน
รองโฆษกฯ รัดเกล้าฯ เผย ธนาคารออมสินมอบสินเชื่อ เพื่อเสริมสภาพคล่องและเงินทุนในการประกอบอาชีพสําหรับผู้ประกอบอาชีพอิสระรายย่อย ให้ผ่อนยาวถึง 8 ปี และไม่ต้องใช้หลักประกัน
วันที่ 20 มกราคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี แจ้งข่าว ธนาคารออมสินมอบ "สินเชื่อเพื่อผู้ประกอบอาชีพอิสระรายย่อย" เพื่อเสริมสภาพคล่องในการประกอบอาชีพ วงเงินสูงสุด 100,000 บาท ไม่ต้องใช้หลักประกัน ผ่อนชําระนานสูงสุด 96 งวด
รองโฆษกประจําสํานักนายกรัฐมนตรีกล่าวว่าธนาคารออมสินออกสินเชื่อให้ผู้ประกอบอาชีพอิสระหรือผู้ประกอบการรายย่อย เช่น ผู้ขับขี่รถมอเตอร์ไซด์รับจ้าง ผู้ขับขี่รถแท็กซี่ ผู้ขับขี่รถตู้สาธารณะ พ่อค้าแม่ค้า หรือผู้จําหน่ายสินค้า Online เป็นต้น สําหรับเป็นเงินทุนประกอบอาชีพ โดยให้กู้ตามความจําเป็นและความสามารถในการชําระหนี้ ไม่เกินรายละ 100,000 บาท ไม่ต้องใช้หลักประกันอัตราดอกเบี้ยร้อยละ 1.00 ต่อเดือน (Flat Rate) แต่หากอัตราผิดนัดไม่ชําระหนี้ อัตราดอกเบี้ยเท่ากับอัตราดอกเบี้ยสูงสุดตามสัญญาบวกร้อยละ 0.25 ต่อเดือน
โดยผู้ประกอบอาชีพอิสระหรือผู้ประกอบการรายย่อย ต้องเป็นบุคคลธรรมดา สัญชาติไทย อายุครบ 20 ปีบริบูรณ์ขึ้นไป และเมื่อรวมอายุผู้กู้กับระยะเวลาชําระเงินกู้ ต้องไม่เกิน 70 ปี และเป็นผู้มีถิ่นที่อยู่หรือสถานประกอบการที่แน่นอน สามารถติดต่อได้ ทั้งนี้ผู้ที่สนใจและมีคุณสมบัติตรงตามเงื่อนไขสามารถสมัครได้ที่ ธนาคารออมสินทุกสาขาหรือสมัครออนไลน์ที่เว็บไซต์ของธนาคาร (https://www.gsb.or.th/gsb_govs/loan4idpc/#section4) โดยนําเอกสารการสมัครไปให้ครบถ้วน
“การกู้ยืมสําหรับผู้ประกอบอาชีพอิสระหรือผู้ประกอบการรายย่อย อาจดูเหมือนเป็นเรื่องยุ่งยากธนาคารออมสินจึงได้มอบสินเชื่อตามนโยบายรัฐบาลนี้เพื่อช่วยเสริมสภาพคล่อง หรือใช้เป็นเงินทุนหมุนเวียนในการประกอบอาชีพให้กับขับขี่รถมอเตอร์ไซด์รับจ้าง รถแท็กซี่ รถตู้สาธารณะ หรือพ่อค้าแม่ค้า ซึ่งสินเชื่อนี้จะเป็นอีกหนึ่งตัวเลือกที่น่าเชื่อถือสําหรับผู้ที่สนใจ” นางรัดเกล้า กล่าว
รัฐบาลไทย-ข่าวทำเนียบรัฐบาล-“คารม” รองโฆษกรัฐบาล ย้ำเตือนผู้ที่ต้องการทำงานเสริมหารายได้ โดยเฉพาะแม่บ้านอยู่บ้านเลี้ยงลูก ระวังถูกมิจฉาชีพหลอก อย่าหลงเชื่อคำเชิญชวน “ทำงานง่ายรายได้ดี”
วันเสาร์ที่ 20 มกราคม 2567
20/01/2567
“คารม” รองโฆษกรัฐบาล ย้ําเตือนผู้ที่ต้องการทํางานเสริมหารายได้ โดยเฉพาะแม่บ้านอยู่บ้านเลี้ยงลูก ระวังถูกมิจฉาชีพหลอก อย่าหลงเชื่อคําเชิญชวน “ทํางานง่ายรายได้ดี”
“คารม” รองโฆษกรัฐบาล ย้ําเตือนผู้ที่ต้องการทํางานเสริมหารายได้ โดยเฉพาะแม่บ้านอยู่บ้านเลี้ยงลูก ระวังถูกมิจฉาชีพหลอก อย่าหลงเชื่อคําเชิญชวน “ทํางานง่ายรายได้ดี”
วันที่ 20 มกราคม 2567 นายคารม พลพรกลาง รองโฆษกประจําสํานักนายกรัฐมนตรี ย้ําเตือนอย่าหลงเชื่อหลอกทํางานรายได้ดี โดยเฉพาะ แม่บ้านที่อยู่บ้านเลี้ยงลูก ดูแลบุตรหลานตลอดวัน และอยากทํางานเสริม หาเงินได้ง่าย สะดวก ระวังถูกมิจฉาชีพหลอกเอาเงินมัดจําของท่าน ผ่านคําเชิญชวน ทํางานที่บ้านได้ง่าย ๆ แถมรายได้ดี..แต่ต้องเสียค่าสมัครก่อนทํางาน ซึ่งงานหลัก ๆ ที่มิจฉาชีพชอบอ้าง มีดังนี้
1. รับจ้างเขียนใบปลิวและเขียนรายงาน ลักษณะงาน ต้องเขียนให้ได้ 50 แผ่นขึ้นไป ถึงจะได้เงิน
2. แยกกระดุม-ลูกปัด ลักษณะงาน สีเดียวกันให้เอาไว้ในถุงเดียวกัน ค่าแรง 100-130 บาท
3. พับกระดาษ พับนกและดาว เน้นกลุ่มเป้าหมายที่ชอบงานแฮนด์เมด งานประดิษฐ์ สามารถทําได้ทุกคนไม่จํากัดอายุ มีการสอนขั้นตอนวิธีการทํางานให้ก่อนลงมือทํา
4. ปักครอสติส ลักษณะงาน ผู้รับงานต้องจ่ายค่าอุปกรณ์เป็นค่ามัดจําก่อน ตามขนาดและลวดลายที่รับมา โดยเงินมัดจําจะคืนให้ เมื่องานเสร็จและผ่านเรียบร้อยแล้ว
5. ปักเฟรม มีค่าประกันงาน จะได้คืนเมื่อทําครบ ร้านจะส่งงานให้ทํา 20 รอบ/ 1 มัดจํา อุปกรณ์ฟรี สมัครครั้งเดียวทําได้ตลอด ไม่มีกําหนดวันส่งงาน
นายคารม กล่าวว่า ข้อสังเกตที่ใช้บ่อย มักอาจถูกหลอก ได้แก่ เสียค่าสมัครก่อน มัดจําก่อน งานเสร็จจะคืนเงินให้ สมัครครั้งเดียวทําได้ตลอด ไม่มีกําหนดวันส่งงาน เป็นต้น ขอให้ผู้ที่ต้องการทํางานเสริม ตรวจสอบรายละเอียดงานให้ครบถ้วน รวมถึงพิจารณาข้อเสนองานต้องสมเหตุสมผล ไม่ง่ายจนเกินไป แหล่งประกาศงานจะต้องมีความน่าเชื่อถือ ขอให้ตรวจสอบสถานที่ประกาศงานว่ามีอยู่จริง หรือใช้แอปฯ คัดกรองเบอร์โทร ตรวจสอบเบื้องต้นเวลาต้องโทรคุย ระวังถ้าขอให้ส่งข้อมูลส่วนตัวหรือจ่ายเงินก่อนทํางาน ยิ่งต้องดูให้ดี เพราะอาจถูกหลอกโดยเอาข้อมูลของท่านไปหลอกผู้อื่นต่อ